CELEX: C2007/129/19
Language: mt
Date: 2007-06-09 00:00:00
Title: Kawża C-195/07: Talba għal deċiżjoni preliminari mressqa miż-Zala Megyei Bíróság (Repubblika ta' l-Ungerija) fl- 10 ta' April 2007 — OTP Bank Rt. u Merlin Gerin Kft. vs Zala Megyei Közigazgatási Hivatal

9.6.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 129/11
            
         Talba għal deċiżjoni preliminari mressqa miż-Zala Megyei Bíróság (Repubblika ta' l-Ungerija) fl-10 ta' April 2007 — OTP Bank Rt. u Merlin Gerin Kft. vs Zala Megyei Közigazgatási Hivatal
   (Kawża C-195/07)
   (2007/C 129/19)
   Lingwa tal-kawża: L-Ungeriż
   Qorti tar-rinviju
   Zala Megyei Bíróság.
   Partijiet fil-kawża prinċipali
   
      Rikorrenti: OTP Bank Rt. u Merlin Gerin Kft.ó Rt., OTP Bank Rt., ERSTE Bank Hungary Rt u Vodafon Magyarország Mobil Távözlési Rt.
   
      Konvenuta: Zala Megyei Közigazgatási Hivatal vezetöje.
   Domandi preliminari
   
               1)
            
            
               Il-Kapitolu 4 punt 3(a) ta' l-Anness X ta' l-“Att ta' Adeżjoni ”(l-Att dwar il-kundizzjonijiet tas-sħubija tar-Repubblika Ċeka, ir-Repubblika ta' l-Estonja, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, ir-Repubblika ta' l-Ungerija, ir-Repubblika ta' Malta, ir-Repubblika tal-Polonja, ir-Repubblika tas-Slovenja u r-Repubblika Slovakka u l-aġġustamenti tat-Trattati li fuqhom l-Unjoni Ewropea hija stabbilita (1)), li jgħid li “l-Ungerija tista', sal-31 ta' Diċembru 2007 inkluż, tapplika tnaqqis tat-taxxa fuq l-impriżi lokali sa mhux iktar minn 2 % tad-dħul nett ta' l-impriżi, mogħti mill-amministrazzjoni lokali għal terminu limitat abbażi ta' l-Artikolu 6 u 7 tal-liġi C ta' l-1990 dwar it-taxxi lokali”, [traduzzjoni mhux uffiċjali] għandu jiġi interpretat fis-sens li:
               
                           —
                        
                        
                           l-Ungerija ngħatat deroga provviżorja li tippermettilha żżomm it-taxxa fuq l-impriżi lokali (helyi iparuzési adó) jew li
                        
                     
                           —
                        
                        
                           bil-fakultà li żżomm il-vantaġġi marbuta mat-taxxa fuq l-impriżi lokali, l-att ta' adeżjoni rrikonoxxa wkoll id-dritt (provviżorju) ta' l-Ungerija li żżomm taxxa fuq l-operazzjonijiet ekonomiċi?
                        
                     
         
               2)
            
            
               Fil-każ fejn il-Qorti tal-Ġustizzja tagħti risposta fin-negattiv għall-ewwel domanda, il-qorti tar-rinviju tistaqsi wkoll is-segwenti domanda:
               Skond l-interpretazzjoni korretta tas-Sitt Direttiva tal-Kunsill 77/388/KEE, tas-17 ta' Mejju 1977, fuq l-armonizzazzjoni tal-liġijiet ta' l-Istati Membri dwar taxxi fuq id-dħul mill-bejgħ — Sistema komuni ta' taxxa fuq il-valur miżjud: bażi uniformi ta' stima (2), liema huma l-kriterji li jippermettu li jitqies li taxxa ma jkollhiex in-natura ta' taxxa fuq id-dħul mill-bejgħ skond l-Artikolu 33 tad-Direttiva?
            
         
      (1)  ĠU L 236, p. 846.
   
      (2)  ĠU L 145, p. 1.